google/wiki40b huggingface dataset:
Ketua Panzer (buku)

Ketua Panzer (Bahasa Jerman: Erinnerungen eines Soldaten, (harfiah, "Kenangan Seorang Soldadu") ialah sebuah autobiografi oleh Jeneral Heinz Guderian. Buku ini, yang ditulis sewaktu penahanannya oleh pihak Bersekutu selepas Perang Dunia Kedua, memerikan perkhidmatan Guderian dalam cabang Panzer Heer (tentera Darat Jerman) sebelum dan selepas Perang Dunia Kedua.
Wawasan Guderian penting kerana perkaitannya dengan angkatan Panzer dari waktu awal lagi, pangkat tingginya dan penglibatannya dalam banyak operasi bergerak semasa perang, dan kemunculannya sebagai Inspektor Jeneral Pasukan Armor. Ini melibatkannya dalam perbincangan terus dengan Hitler dan Albert Speer semasa mereka membuat keputusan tahap tinggi tentang pengendalian peperangan dalam tahun terakhir perang.
Pokok Labu Parang

Asal dan taburan

Ia biasanya dikenali sebagai pokok ditanam di kawasan tropika dan separa tropika, originatingberasal dari Asia menurut sesetengah sumber, dan Afrika daripada sumber lain. Ia mudah tumbuh liar. Sejenis labu yang hidup liar dijumpai baru-baru ini di Zimbabwe. Labu awal ini memiliki kulit nipis yang tidak tahan bagi penghantaran. Labu masa kini memiliki kulit tebal melalui penanaman.
Penyelidikan terkini menunjukkan dua pendomestikan yang tidak berkait: yang pertama sekitar 8–9 juta tahun dahulu di Asia, yang kedua sekitar 4 juta tahun dahulu di Afrika. Kulit labu yang ditanam, tidak seperti saudara liarnya, adalah tebal dan tahan air. Disebabkan ketahanann dan ringan, ia mampu tersebar meluas tanpa campur tangan manusia kerana biji benihnya kekal mampu bercambah walaupun terapung di laut untuk tempoh yang lama. Fakta bahawa orang mengumpul, menyimpan dan menyemai biji benih buat masa yang lama sehinggakan ia boleh dibukti melalui genetik dan mendorong kepada perubahan bentuk bagi labu Asia dan labu Afrika. Ini membolehkan mengenal pasti asal labu di kawasan berlainan. Sementara itu, penyelidikan menunjukkan labu yang dijumpai dalam jumpaan arkeologi Amerika lebih hampir kepada subspesies labu Asia berbanding labu Afrika.

Keracunan

Sebagaimana ahli keluarga Cucurbitaceae, labu memiliki cucurbitacin yang diketahui mengandungi cytotoksin. Toksin yang dikenali sebagai sebatian tetracyclic triterpenoid cucurbitacins wujud dalam buah dan sayuran keluarga timun, bertanggung jawab bagi rasa pahit dan mampu mennyebabkan ulser perut. Dalam kes melampau, orang mati akibat meminum air labu.
Bungurberes

Poskod

Poskod yang digunakan di Bungurberes adalah 45585. Terdapat buah desa di dalam daerah kecamatan Cilebak.
Maghreb

Maghreb (juga ditulis Maghrib, Bahasa Arab: المغرب العربي‎ al-maghrib al-`arabī "barat Arab"; Barbar: Tamazgha), ialah bahagian barat Afrika Utara, termasuk lima negara moden kini Maghribi dengan Sahara Barat, Algeria, Tunisia, Libya dan Mauritania.
Istilah maghrib berasal daripada perkataan Arab untuk "barat", menandakan wilayah paling barat yang termasuk dalam penaklukan Islam pada abad ke-7. Hari ini, ia digunakan sebagai kata nama khas merujuk Maghreb. Bentuk muktamad al-maghrib pula digunakan untuk merujuk khusus kepada negara Maghribi. Sebelum penubuhan negara bangsa moden di kawasan ini pada abad ke-20, Maghreb merujuk kepada kawasan lebih kecil di antara Pergunungan Atlas di selatan dan Laut Mediterranean, timur Libya, tetapi tidak Mauritania moden. Sehingga abad ke-19 ia digunakan untuk merujuk kepada kawasan barat Mediterranean secara umum, dan Algeria, Maghribi dan Tunisia secara khusus.
Beri biru

Nutrisi

Beri biru terdiri dari 14% karbohidrat, 0.7% protein, 0.3% lemak dan 84% air (meja). Ia hanya mengandungi jumlah mikronutrien yang diabaikan, dengan zat galian seperti mangan, vitamin C, Vitamin K dan serat (meja) yang penting pada tahap sederhana. Umumnya, kandungan nutrien beri biru mempunyai peratusan zat harian (meja) yang rendah. Satu hidangan menyediakan agak rendah nilai kalori yang agak rendah sebanyak 57 kcal per 100 g hidangan dan muatan glisemik bernilai 6 daripada 100 sehari.
Saint-Pierre-de-Varengeville

Saint-Pierre-de-Varengeville ialah komun di jabatan Seine-Maritime dan di kawasan Haute-Normandie di utara Perancis.
Gairatganj

Demografik 2001

Menurut bancian India pada tahun 2001, Gairatganj memiliki bilangan penduduk seramai 8,095. Dari jumlah tersebut, kaum lelaki membentuk 53% dari jumlah keseluruhan populasi dan wanita seramai 47%.

Pendidikan 2011

Menurut bancian India pada tahun 2001 Gairatganj memiliki kadar pendidikan (kebolehan membaca) 71%, melebihi kadar purata kebangsaan 59.5%; dengan 57% lelaki dan 43% wanita mampu membaca. 17% dari populasi berusia di bawah 6 tahun. (2001)
Lew Sip Hon

Meninggal dunia

Beliau telah meninggal dunia pada usia 91 tahun di kediamannya di Kuala Lumpur meninggalkan 5 orang anak, 13 orang cucu dan 2 orang cicit.
Filem Buas

Pengarah

Filem Buas diarah oleh pengarah Charukphong Anuvong A/L Ong Chiang pada 2010.
We're the Millers

Plot

Selepas dirompak, peniaga ganja kecil-kecilan, David dipaksa oleh bosnya untuk pergi ke Mexico untuk mengambil ganja. Untuk menambah peluangnya melepasai sempadan, David meminta penari bogel, Rose dan dua remaja tempatan untuk menyertainya dan berpura-pura bahawa mereka sedang bercuti sebagai keluarga.

Tayangan

Filem ini ditayangkan di teater pada Ogos 7, 2013 di Amerika Syarikat, dan pada Ogos 23, 2013 di United Kingdom. Ia ditayangkan pada September 18, 2013 di Perancis dam pada November 8, 2013 di Sepanyol.

Box office

We're the Millers mengutip tujuh kali lagi besar daripada bajet mereka sebanyak $37 juta, mengutip $150 juta di Amerika Utara dan $119 juta di peringkat antarabangsa dengan jumlah terkumpul seluruh dunia sebanyak $270 juta.

Respons kritikal

We're the Millers menerima ulasan bercampur daripada pengkritik. Di laman web Rotten Tomatoes, filem ini mendapat rating 47%, berdasarkan 148 ulasan dengan puraya rating 5.4/10. Metacritic memberi filem ini skor 44 daripada 100, berdasarkan 38 pengkritik.

Sekuel

Pada Februari 25, 2014, New Line Cinema mengumumkan bahawa filem sekuel kepada We're the Millers sedang dibangunkan dengan Adam Sztykiel menulis skrip.
Pekan Lenggeng

Pentadbiran

Pekan Lenggeng merupakan salah sebuah mukim yang terdapat dalam Negeri Sembilan, dan juga merupakan satu dari mukim yang terletak dalam pentadbiran Daerah Seremban.
Sekolah Menengah Kebangsaan Tasek

Pencapaian

Terbaik
Kalugumalai

Demografik 2001

Menurut bancian India pada tahun 2001, Kalugumalai memiliki bilangan penduduk seramai 14,834. Dari jumlah tersebut, kaum lelaki membentuk 49% dari jumlah keseluruhan populasi dan wanita seramai 51%.

Pendidikan 2001

Menurut bancian India pada tahun 2001 Kalugumalai memiliki kadar pendidikan (kebolehan membaca) 70%, melebihi kadar purata kebangsaan 59.5%; dengan 55% lelaki dan 45% wanita mampu membaca. 9% dari populasi berusia di bawah 6 tahun. (2001)
Dreisbach

Dreisbach merupakan sebuah kawasan perbandaran terletak di daerah Westerwaldkreis, Rhineland-Palatinate, Jerman.
Kapal pengangkut pesawat Soviet Admiral Gorshkov

Sejarah

Kapal ini dibaringkan pada tahun 1978 di Limbungan Selatan Nikolayev (Limbungan No.444) di Ukraine, dilancarkan pada tahun 1982, dan ditauliahkan pada bulan Disember 1987. Kelewatan pentauliahannya di sebabkan oleh bug perisian dalam sistem arahan dan kawalan baharu. Selepas pembubaran Kesatuan Soviet pada tahun 1991, kapal ini dinamakan semula sebagai Admiral Gorshkov, di sebabkan bandar Baku kini terletak di negara merdeka Azerbaijan. Sergey Gorshkov adalah tokoh yang bertanggungjawab untuk mengembangkan Tentera Laut Soviet semasa Perang Dingin.
Pada tahun 1994, selepas satu letupan bilik dandang, kapal ini berada di dermaga selama setahun untuk dibaiki. Meskipun ia kembali ke dalam perkhidmatan pada tahun 1995, ia akhirnya ditarik keluar pada tahun 1996 dan ditawarkan untuk dijual.
Pada 20 Januari 2004, Rusia bersetuju untuk menjual Admiral Gorshkov kepada India selepas satu peningkatan upaya ekstensif dilakukan di Sevmash Enterprise. Pada Disember 2009, laporan menyatakan bahawa India telah bersetuju untuk membayar harga AS$2.3 bilion. Kapal pengangkut pesawat ini yang kini dikenali sebagai INS Vikramaditya telah ditauliahkan ke dalam Tentera Laut India pada 16 November 2013.

Rekabentuk

Kapal kruiser pembawa pesawat keempat dalam Projek 1143, Baku memiliki banyak perbezaan dengan kapal-kapal dalam kelasnya, teknologi-teknologi baharu yang akan digunakan pada Admiral Kuznetsov. Antara paling ketara adalah struktur radar jujukan pengimbas pasif secara elektronik besar yang terletak di atas bridge. Ia merupakan antena jujukan fasa untuk radar pencari udara 3D Mars-Passat ("Sky Watch"), setanding dengan radar SCANFAR milik Amerika Syarikat. Sepertimana SCANFAR, Sky Watch merupakan satu masalah dan kemungkinan tidak pernah dioperasikan.
Perubahan terbesar pada sistem senjata adalah pengantian pelancar SAM SA-N-3 'Goblet' dan SA-N-4 'Gecko' dengan empat buah pelancar menegak SA-N-9 'Gauntlet'. Ini membolehkan ruang digunakan untuk menambah dua buah pelancar SS-N-12 'Sandbox'. Dua meriam anti udara pada Kiev juga digantikan dengan meriam 100 mm, dan pelancar SUW-N-1 ditanggalkan.
Sayap udara masih sama dengan kapal-kapal kelas Kiev yang lain, yang mana terdiri daripada sebuah skuadron 12 pesawat V/STOL Yak-38 'Forger' (sehingga ia dibersarakan pada tahun 1992), 12 buah helikopter Ka-27 'Helix-A' ASW/SAR dan dua buah helikopter Ka-31 'Helix' AEW. Operasi penerbangan dibantu oleh Cake Stand TACAN baharu.
Baku telah digunakan untuk menguji pesawat pejuang supersonik VTOL Yak-141 Freestyle.
Kampung Kuala Lepar

Poskod

Poskod yang digunakan di Kampung Kuala Lepar, Pekan, Pahang ialah 26600.
Skor filem

Skor filem ialah muzik asli yang diggubah khususnya untuk diletakkan dalam filem.
Kebanyakan filem mempunyai jumlah tempoh muzik sebanyak 40 hingga 120 minit. Menurut Kurt London, muzik filem asalnya bukan daripada dorongan kesenian, tetapi daripada keperluan untuk sesuatu yang dapat menyelubungi bunyi yang dihasilkan projektor. Kadang-kala, penggubah bekerjasama dengan pengarah, dengan menggubah muzik untuk banyak filem bagi pengarah sama. Banyak syarikat seperti Jingle Punks, Associated Production Music, FirstCom Music, VideoHelper and Extreme Music menyediakan muzik kepada berbagai-bagai filem, rancangan TV, dan projek dengan mengenakan bayaran.
Saara, Altenburger Land

Saara merupakan sebuah kawasan perbandaran terletak di daerah Altenburger Land, Thüringen, Jerman.
Pagergunung, Pangandaran

Poskod

Poskod yang digunakan di Pagergunung adalah 46396. Terdapat buah desa di dalam daerah kecamatan Pangandaran.
Grifon

Grifon (Jawi: ݢريفون) ialah sejenis anjing yang merupakan satu koleksi baka anjing yang pada asalnya merupakan anjing pemburu. Ada tiga jurai keturunan jenis grifon diiktiraf oleh Persekutuan Kinologi Antarabangsa (FCI): grifon Vendée, anjing penuding berbulu dawai, dan smousje (anjing teman Belgium atau smoushond Belanda). Jenis grifon bercirikan bulu kasar atau bulu dawai.
Grifon dinyatakan seawal Xenophon. Canis segusius yang digunakan oleh orang Gaul merupakan grifon. Antara baka terlama ialah anjing penuding berbulu dawai Itali atau spinone Itali (FCI #156) dan baka ini dibiakbakakan oleh Eduard Karel Korthals berasal dari Negeri-Negeri Pamah (Belgium, Belanda, Perancis utara) yang mempunyai muncung pendek dan berjanggut. Smousje, satu baka anjing kecil dinyatakan sejak Zaman Pertengahan di Negeri-Negeri Pamah dikenali kerana kepadatan, perangai dan bulu kasarnya, ialah ternakan pembiakbakaan awal untuk grifon Brussel.
Ratatouille (filem)

Sinopsis

Seekor tikus bernama Rémy mempunyai impian menjadi seorang tukang masak Perancis yang luar biasa. Namun keinginan tersebut adalah mustahil sebab Rémy berasal dari sebuah keluarga binatang perosak. Ketika nasib membawa Remy ke salah satu lorong di Paris, ternyata ia berada di bawah sebuah restoran dengan tukang masak terkenal, Auguste Gusteau. Kemudian, dia berjumpa dengan Languini, seorang budak yang baru bekerja di situ, bersama-sama mengubah nasib mereka berdua di bandar romantik itu.
Escoussens

Escoussens ialah sebuah komun yang terletak di komun Tarn di selatan Perancis.
Marah-Marah Sayang

Pengarah

Filem Marah-Marah Sayang diarah oleh pengarah Johari Ibrahim pada 1987.
Trémouille-Saint-Loup

Trémouille-Saint-Loup merupakan sebuah komun di jabatan Puy-de-Dôme di tengah Perancis.
Zaragoza, Antioquia

Zaragoza merupakan sebuah bandar dan komuniti yang terletak di wilayah Antioquia, Colombia.
Markgröningen

Markgröningen merupakan sebuah kota terletak di Ludwigsburg, Baden-Württemberg, Jerman.
Bougligny

Bougligny ialah sebuah komun yang terletak di komun Seine-et-Marne di utara-tengah Perancis.
El Rourell

El Rourell merupakan sebuah kawasan perbandaran yang terletak di Sepanyol dalam daerah Alt Camp, wilayah Catalonia.
William Light

Kolonel William Light (1786 - 6 Oktober 1839) adalah pegawai tentera berkalibar dan kemudiannya Surveyor-General bagi Australia Selatan. Dia dilahirkan di Kuala Kedah, Malaysia pada tahun 1786, anak luar nikah antara Kapten Francis Light, Gobenor Pulau Pinang, dan Martina Rozells, keturunan serani Siam dan Portugis. Dia meninggal di Adelaide, Australia Selatan, akibat tuberkulosis.

Kerjaya tentera

Ketika berusia tiga belas tahun, Light menjadi sukarelawan bagi Royal Navy, di mana dia bertugas selama dua tahun. Dia kemudian mengembara keseluruh Europah dan India sebelum menyertai tentera British pada tahun 1808. Selepas perkhidmatan cemerlang menentang tentera Napoleon pada 1809 hingga 1814 dalam Perperangan Semenanjung Sepanyol, dia kemudiannya bertugas dipelbagai tempat di British sebagai Kapten. Dia berkahwin pada 1821. Pada tahun 1823 dia kembali ke Sepanyol untuk bertempur dalam tentera revolusi Sepanyol sebagai lieutenant kolonel. Dia tercedera teruk dan menghabiskan masa selama enam tahun mengembara mengelilingi Eropah dan Mediterranean, ditemani oleh isteri keduanya Mary (* Nota - kerana ketiadaan maklumat, isteri pertamanya dipercayai telah meninggal).
Antara 1830 dan 1835 dia membantu Mohammad Ali, pengasas Mesir moden, untuk menubuhkan tentera laut. Di sini Light berkenalan dengan John Hindmarsh, yang berkhidmat di bawahnya dan menggantikannya sebagai kapten di Nile.

Australia Selatan

Light pada mulanya dipertimbangkan bagi kedudukan Gabenor Australia Selatan - ini, bagaimanapun, diberikan kepada Hindmarsh. Sebaliknya, pada tahun 1835, Light di lantik sebagai Surveyor-General bagi koloni baru itu. Dia belayar ke Australia Selatan bersama teman wanitanya Maria Gandy (isteri keduanya meninggalkannya untuk lelaki lain) dan sebahagian kaki-tangannya dari Rapid.
Di sana Light meletakkan pelan jalan bagi bandar Adelaide, yang kekal sehingga hari ini. Peranannya dalam mengasaskan dan mereka ibu negeri Australia Selatandiingati sebagai "Pandangan Light", dan dirayai dengan patung di atas Bukit Montefiore menunding kearah Bandar Adelaide di bawah. (Peranan ini, bagaimanapun dipertikai. ) Lagenda mengatakan bahawa di sinilah tapak dari mana Kolonel memilih tapak bandar ini. Reka bentuk Light bagai Adelaide terkenal sebagai metropolis agung terakhir yang dirancang; petak tatarajah bandar, diselangi oleh lapangan umum, telah menjadikannya sebagai bandar moden yang diimpikan, berupaya menangani trafik, dan Adelaide Parklands yang mengelilinginya, memberikan perasaan sebagai "bandar dalam taman".
Sant Feliu Sasserra

Sant Feliu Sasserra merupakan sebuah kawasan perbandaran yang terletak di Sepanyol dalam daerah Bages, wilayah Catalonia.
Kebun Baru, Gunung Raya

Poskod

Poskod yang digunakan di Kebun Baru adalah 37174. Terdapat 16 buah desa di dalam daerah kecamatan Gunung Raya.
Geng Anga

Geng Anga merupakan kumpulan 4 penjenayah warga Indonesia yang beroperasi di Malaysia.
Pada 7 Februari 2009, 4 anggota Geng Anga ditembak mati di Sungai Merab, Dengkel, Selangor kira-kira 2 km dari Putrajaya. Sejak 2008, mereka berulang alik ke Malaysia semata-mata untuk menyamun demi menyara keluarga di Indonesia. Dua daripadanya mempunyai dokumen perjalanan yang sah.
Datum Aras Laut 1929

Datum Aras Laut 1929 ialah datum kawalan tegak yang diasaskan untuk pensurveian kawalan tegak di Amerika Syarikat menerusi Pelarasan Umum 1929. Ia digunakan untuk mengukur aras tinggi atau altitud di atas atau kedalaman (lekukan) di bawah min aras laut (MSL).
Min aras laut itu diukur dengan menggunakan 26 buah tolok pasang surut; 21 di Amerika Syarikat dan 5 di Kanada. Datumnya ditentukan daripada ketinggian tercerap min aras laut yang diberikan oleh kesemua 26 tolok pasang surut itu serta juga daripada ketinggian semua tanda aras yang diselaraskan. Pelarasan itu memerlukan sebanyak 66,315 batu (106,724 km) pengarasan menerusi penggunakan 246 litar tertutup dan 25 litar pada aras laut.
Oleh sebab Datum Aras Laut 1929 merupakan sebuah model kacukan dan bukannya model tulen untuk mengukur min aras laut, geoid, atau permukaan-permukaan sama daya yang lain, ia dinamai semula sebagai Datum Tegak Geodesi Negara 1929 (NGVD 29) pada 1973. NGVD 29 kemudian digantikan oleh Datum Tegak Amerika Utara 1988 (NAVD 88), berdasarkan Pelarasan Umum Datum Amerika Utara 1988.
Nanzdietschweiler

Nanzdietschweiler merupakan sebuah kawasan perbandaran terletak di daerah Kusel, Rhineland-Palatinate, Jerman.
Sekolah Kebangsaan Tanah Liat

Sejarah

Rasional Sejarah
Kewujudan Sekolah Kebangsaan Tanah Liat bermula sebelum tahun 1892. Penubuhannya diasaskan kepada dua tempat pengajian iaitu bangsal Pendidikan Agama dari dua tempat yang berasingan iaitu Tok Man Sekon dan Kelas Agama Perempuan. Tok Man Sekon akhirnya dipanggil Sekolah Umum dan Kelas Perempuan dipanggil Sekolah Perempuan. Kedua-dua aliran ini digabungkan maka wujudlah Sekolah Kebangsaan Tanah Liat.

Konotasi Sejarah
Sebelum 1892
Telah wujud Sekolah Atap yang mengajar bacaan Al-Quran, membaca dan menulis jawi serta mengira. Sekolah ini dikelolakan oleh seorang alim. Ketika itu sekolah ini dikenali sebagai Tok Man Sekon.
1892
Kerajaan Inggeris membina sebuah bangunan sekolah (JKR 90). Bangunan sekolah ini bersambung sekali dengan rumah guru. Bangunan ini dibina daripada papan. Ketika itu dikenali sebagai Sekolah Umum.
1918
Wujud satu kelas perempuan di bawah rumah Puan Som bt Hj Awang. Pejabat Daerah ketika itu membayar sewa tapak RM6.00 sebulan.
1927
Kerajaan Inggeris mendirikan sebuah bangunan sekolah berbumbung atap untuk Kelas Perempuan. Bangunan sekolah ini dikenali sebagai Sekolah Perempuan.
1930
Untuk Sekolah Umum, Kerajaan membina sebuah lagi bangunan (JKR 91) dan sebuah rumah guru (JKR 92).
1956
Sebuah lagi bangunan sekolah (JKR 365) dibina untuk menampung murid yang kian bertambah.Bangunan ini mempunyai enam bilik darjah. (Bermulalah persekolahan dua sesi iaitu pagi dan petang).
1964
Bangunan sekolah perempuan diruntuhkan dan dibina bangunan batu selapis (JKR 629) dan sebuah kantin.
1968
Sekolah Umum dan Sekolah Perempuan Tanah Liat digabungkan dan diisytiharkan dengan nama Sekolah Kebangsaan Tanah Liat pada 1 Mei 1968. (Bangunan Sekolah Perempuan dijadikan Pusat Kokurikulum JPNPP) sekarang ini.
1975
Bangunan Sekolah Lama (JKR 90) dirobohkan dan dibina sebuah bangunan baru yang mempunyai 6 bilik darjah dan sebuah pejabat serta kantin. (kawasan sekolah mula di pagar sekelilingnya).
1998
Bangunan Sekolah Lama (JKR 91) dan rumah guru (JKR 92) dirobohkan. Sebuah bangunan sekolah baru empat tingkat dibina.
2000
Bangunan baru empat tingkat (JKR 2032) mula digunakan.

Pencapaian

15 orang 5A(2009)
Seamus Heaney

Awal hidup

Seamus lahir pada 13 April 1939 di sebuah rumah ladang milik keluarganya di Mossbawn yang terletak antara Castledawson dan Toomebridge;. Beliau anak sulung daripada sembilan adik-beradik. Ayahnya Patrick Heaney (meninggal. Oktober 1986) merupakan seorang petani dan penternak lembu. Pada tahun 1953, keluarganya berpindah ke Bellaghy yang terletak beberapa batu jauh dari Mossbawn.

Kerjaya perguruan

Pada tahun 1963 beliau mengajar di St. Joseph's College, Belfast. Beliau menyertai suatu kelompok penyair atas cadangan Philip Hobsbaum (1932- ) di mana beliau mula berjinak menulis karya dengan nama samaran "Incertus". ia menerbitkan karya-karyanya di majalah universiti itu. Pada tahun 1966, beliau menulis karya pertamanya, Death of a Naturalist; karya tersebut memenangi banyak anugerah termasuk Anugerah E. C. Gregory Award, Anugerah de Cholmondeley (1976), Anugerah Somerset Maugham Award (1968) serta Hadiah Peringatan Geoffrey Faber (1968).
Heaney dilantik sebagai pensyarah bidang Kesusasteraan Inggeris Moden di Queen's University Belfast pada tahun sama.
Gorlosen

Gorlosen merupakan sebuah munisipaliti terletak di daerah Ludwigslust-Parchim, Mecklenburg-Vorpommern, Jerman.
Nanteuil-le-Haudouin

Nanteuil-le-Haudouin ialah sebuah komun di jabatan Oise di utara Perancis, wilayah Picardy.
Augusto Aubry

Augusto Aubry (28 April 1849 di Naples – 5 Mac 1912 di Taranto, pada papan Vittorio Emanuele) merupakan seorang tentera dan ahli politik Itali.
Beliau telah memasuki Angkatan Laut Itali pada 1866, beliau juga mengambil tempat dalam Pertempuran Lissa dan mengetuai Dogali dalam pelayaran ke Rio de Janeiro ketika tentera Brazil melakukan pemberontakan pada September 1893. Pada 1896 dan 1897 beliau mengetuai kapal penjelajah Savoia.
Semasa bermulanya Perang Itali-Turki, pada 27 September 1911, bersama dengan ranking laksamana, beliau meanggotai Squandron Pertama, Divisyen Pertama dari Squadron Pertama dan kesemua anggota tentera laut Itali pada pertempuran tersebut. Semasa menjadi komander Squadron pertama, beliau berjaya menawan Tripolitania dan pantai Cyrenaica.
Beliau telah meninggal dunia pada 5 Mac 1912 di Taranto.
Masjid Kampung Mangkok

Pentadbiran

Masjid Kampung Mangkok memiliki nombor pendaftaran masjid No Daftar: MY-11-STU-00330.
Süstedt

Süstedt merupakan sebuah munisipaliti terletak di daerah Diepholz, Niedersachsen, Jerman.
Cihampelas

Poskod

Poskod yang digunakan di Cihampelas adalah 40562. Terdapat 10 buah desa di dalam daerah kecamatan Cihampelas.
Angkatan Tentera Republik Islam Iran

Tentera Darat Iran

Tentera Darat Republik Islam Iran adalah tentera nasional Iran. Ia dikenali sebagai Artesh dalam Bahasa Parsi yang bermaksud askar. Pada tahun 2006, pasukan bersenjata ini mempunyai seramai 350,000 askar.

Tentera Laut Iran

Tentera Laut Iran merupakan pasukan bersenjata Iran yang paling kecil. Sebelum 1971, tentera laut Iran dilengkapi dengan peralatan-peralatan daripada Amerika Syarikat dan Inggeris. Selepas Revolusi Iran, Amerika mengenakan sekatan ekonomi ke atas Iran menyebabkan Iran kekurangan kelengkapan perang. Ketika Perang Iran Iraq, banyak armada-armada tentera laut Iran dibom dan dimusnahkan oleh tentera Iraq.
Titik tigaan

Dalam termodinamik, titik tigaan (triple point) sesuatu bahan ialah suhu dan tekanan di mana ketiga-tiga fasa (gas, cecair dan pepejal) bahan tersebut boleh wujud bersama-sama dalam keseimbangan termodinamik. Misalnya, titik tigaan raksa berlaku pada suhu −38.8344 °C dan tekanan 0.2 mPa. Selain titik tigaan antara pepejal, cecair dan gas, terdapat juga titik tigaan yang melibatkan lebih daripada satu fasa pepejal bagi bahan-bahan dengan banyak polimorf. Helium-4 ialah keadaan istimewa yang menunjukkan titik tigaan yang melibatkan dua fasa bendalir berbeza (lihat titik lambda). Secara umumnya, bagi satu sistem dengan p fasa berkemungkinan, terdapat {p\choose 3} = \tfrac16p(p-1)(p-2) titik tigaan.
Titik tigaan air digunakan untuk menakrifkan unit kelvin, unit asas SI bagi suhu termodinamik. Angka yang diberikan bagi suhu titik tigaan air ialah takrifan tepat dan bukannya kuantiti yang diukur. Titik tigaan beberapa bahan digunakan untuk menakrifkan titik-titik dalam skala suhu antarabangsa ITS-90, daripada titik tigaan hidrogen (13.8033 K) hingga ke titik tigaan air (273.16 K).
Sukamarga, Batik Nau

Poskod

Poskod yang digunakan di Sukamarga adalah 38656. Terdapat 15 buah desa di dalam daerah kecamatan Batik Nau.